CELEX: 42013X0327(02)
Language: mt
Date: 2013-03-27 00:00:00
Title: Emendi 2013 tar-Regolament Nru 58 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi għall-approvazzjoni ta’: I. Tagħmir ta' protezzjoni fuq wara biex ma jgħaddi xejn minn taħt il-vettura ( Rear Underrun Protective Devices – RUPD) – II. Il-vetturi, fir-rigward tal-installazzjoni ta' RUPD ta' tip approvat – III. Il-vetturi, fir-rigward tal-protezzjoni fuq wara biex ma jgħaddi xejn minn taħt il-vettura ( Rear Underrun Protection – RUP) tagħhom

27.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 89/34
            
         It-testi oriġinali tan-NU/KEE biss għandhom effett legali skont id-dritt pubbliku internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu vverifikati fl-aħħar verżjoni tad-dokument tal-istatus tan-NU/KEE TRANS/WP.29/343 disponibbli f’:
   http://www.unece.org/trans/main/wp29/wp29wgs/wp29gen/wp29fdocstts.html
   Emendi 2013 tar-Regolament Nru 58 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi għall-approvazzjoni ta’:
   
               I.
            
            
               Tagħmir ta' protezzjoni fuq wara biex ma jgħaddi xejn minn taħt il-vettura (Rear Underrun Protective Devices – RUPD)
            
         
               II.
            
            
               Il-vetturi, fir-rigward tal-installazzjoni ta' RUPD ta' tip approvat
            
         
               III.
            
            
               Il-vetturi, fir-rigward tal-protezzjoni fuq wara biex ma jgħaddi xejn minn taħt il-vettura (Rear Underrun Protection – RUP) tagħhom
            
         Emendi għar-Regolament Nru 58 ippubblikat fil-ĠU L 232 tat-30.8.2008
   
   Li jinkorporaw:
   
                
            
            
               Suppliment 1 tas-serje 02 ta’ emendi - Id-data tad-dħul fis-seħħ: is-26 ta' Lulju 2012
            
         
                
            
            
               Ir-Rettifika 1 tal-Emenda 1 għar-Reviżjoni 2 tar-Regolament – Id-data tad-dħul fis-seħħ: is-26 ta' Lulju 2012
            
         
                
            
            
               Suppliment 2 tas-serje 02 ta’ emendi - Id-data tad-dħul fis-seħħ: it-18 ta’ Novembru 2012
            
         
                
            
            
               Suppliment 3 tas-serje 02 ta’ emendi - Id-data tad-dħul fis-seħħ: il-15 ta’ Lulju 2013
            
         
      Emendi għat-test ewlieni tar-Regolament
   
   Il-Paragrafu 1.1.1, jiġi emendat biex jaqra:
   
               "1.1.1.
            
            
               PARTI I: l-RUPDs maħsuba biex jintramaw fuq vetturi tal-kategoriji M, N u O (1);"
            
         Il-Paragrafu 1.1.2, jiġi emendat biex jaqra:
   
               "1.1.2.
            
            
               PARTI II: l-installazzjoni fuq vetturi tal-kategoriji M, N u O (1)" ta' RUPDs li għandhom l-approvazzjoni tat-tip skont il-Parti I ta' dan ir-Regolament;"
            
         Il-Paragrafu 1.1.3, jiġi emendat biex jaqra:
   
               "1.1.3.
            
            
               PARTI III: vetturi tal-kategoriji M, N u O (1) mgħammra b'RUPD li ma ġiex approvat separatament skont il-Parti I ta' dan ir-Regolament jew imfassal u/jew mgħammar b'tali mod li l-parts tal-komponenti tiegħu jistgħu jitqiesu bħala li jissodisfaw kompletament jew parzjalment il-kompitu tal-RUPD."
            
         Għandu jiddaħħal il-paragrafu ġdid 1.1.4 (inkluż in-nota tal-qiegħ (1)), biex jaqra:
   
               "1.1.4.
            
            
               Vetturi tal-kategoriji M1, M2, M3, N1, O1 u O2 (1) abbażi tal-protezzjoni fuq wara biex ma jgħaddi xejn minn taħt il-vettura.”
            
         In-Nota tal-qiegħ 1, tiġi emendata biex taqra:
   
      
                  "(1)
               
               
                  Kif definit fir-Riżoluzzjoni Konsolidata dwar il-Kostruzzjoni tal-Vetturi (R.E.3), dokument ECE/TRANS/WP.29/78/Rev.2, paragrafu 2."
               
            
   Il-Paragrafu 2, jiġi emendat biex jaqra:
   
      "2.   REKWIŻITI ĠENERALI"
   
   Għandhom jiddaħħlu l-paragrafi ġodda 2.1 sa 2.3 (in-nota tal-qiegħ (1) tibqa’ l-istess), biex jaqraw:
   
               "2.1.
            
            
               Il-vetturi kollha għandhom jiġu mibnija u/jew mgħammra b'mod li jagħtu protezzjoni effettiva tul il-wisa' kollha tagħhom biex ma jgħaddi xejn minn taħt il-vettura kif imsemmi fil-paragrafu 1 ta’ dan ir-Regolament fil-każ ta’ ħabta minn wara ma' vetturi tal-kategoriji M1 u N1 (1).
            
         
               2.2.
            
            
               Il-vettura għandha tiġi ttestjata bil-kundizzjonjiet stabbiliti fil-paragrafu 2 tal-Anness 5.
            
         
               2.3.
            
            
               Kwalunkwe vettura f’waħda mill-kategoriji M1, M2, M3, N1, O1 u O2 għandha titqies li tissodisfa l-kundizzjoni stabbilita hawn fuq:
               
                           (a)
                        
                        
                           Jekk tissodisfa l-istess kundizzjonijiet kif stabbiliti fil-Parti II jew Parti III, jew
                        
                     
                           (b)
                        
                        
                           Jekk id-distanza mill-art tal-parti ta’ wara tal-vettura mhux mgħobbija ma teċċedix 550 mm fuq wisa’ li mhijiex iqsar minn dik tal-fus ta’ wara b’aktar minn 100 mm fuq kull naħa (eskluż kwalunkwe parti tat-tajer li tesporġi ’l barra viċin l-art), jew
                        
                     
                           (c)
                        
                        
                           Jekk, fil-każ ta’ vetturi tal-kategoriji O1 u O2 fejn it-tajers jesporġu aktar minn nofs il-wisa’ tagħhom ’il barra mill-karrozzerija tal-vettura (eskluż il-parafangi) jew ’il barra mix-xażi (f’każ ta’ vettura li ma jkollhiex karrozzerija), id-distanza mill-art tal-parti ta’ wara tal-vettura mhux mgħobbija ma teċċedix 550 mm fuq wisa’ li mhijiex iqsar minn 100 mm imnaqqsa mid-distanza mkejla bejn l-aktar punti ’l ġewwa tat-tajers (eskluż kwalunkwe parti tat-tajer li tesporġi ’l barra viċin l-art), fuq kull naħa.
                        
                     Meta jkun hemm aktar minn fus ta’ wara wieħed, il-wisa’ li għandha tiġi kkunsidrata hija dik tal-iktar fus wiesa’.
               Ir-rekwiżiti tal-paragrafi 2.3.(b) u 2.3.(c) ta’ hawn fuq għandhom jiġu ssodisfati tal-anqas fuq linja:
               
                           (a)
                        
                        
                           Li ma tkunx distanti aktar minn 450 mm mill-estremità ta’ wara tal-vettura;
                        
                     
                           (b)
                        
                        
                           Li t-total tal-interruzzjonijiet tagħha ma jkunx aktar minn 200 mm."
                        
                     
         Il-Paragrafu 15.1, jiġi emendat biex jaqra:
   
               "15.1
            
            
               Jekk il-vettura mressqa għall-approvazzjoni skont dan ir-Regolament tkun mgħammra b'RUPD approvat u tissodisfa r-rekwiżiti tal-paragrafu 16 ta’ hawn taħt, u tkun ġiet ittestjata bil-kundizzjonijiet stabbiliti fil-paragrafu 2.2, l-approvazzjoni ta’ dak it-tip ta’ vettura għandha tingħata."
            
         Il-Paragrafu 16.2, jiġi emendat biex jaqra:
   
               "16.2
            
            
               Il-wisa' tat-tagħmir protettiv ta' wara ma għandha fl-ebda punt teċċedi l-wisa' tal-fus ta' wara mkejjel fl-iktar punti 'l barra tar-roti, eskluża l-parti tat-tajers li tesporġi 'l barra viċin tal-art, u l-RUPD m'għandux ikun iktar minn 100 mm iqsar fuq kull naħa. Meta t-tagħmir jinsab fil-karrozzerija tal-vettura jew huwa inkluż fiha u din stess testendi ’l barra mill-wisa’ tal-fus ta’ wara, ir-rekwiżit li l-wisa’ tal-RUPD ma tridx tkun akbar minn dik tal-fus ta’ wara, ma għandux japplika. Madankollu, fil-każ ta’ vetturi tal-kategoriji O1 u O2 fejn it-tajers jesporġu aktar minn nofs il-wisa’ tagħhom ’il barra mill-karrozzerija tal-vettura (eskluż il-parafangi) jew ’il barra mix-xażi (f’każ ta’ vettura li ma jkollhiex karrozzerija), il-wisa’ tal-RUPD m'għandiex tkun inqas minn 100 mm imnaqqsa mid-distanza mkejla bejn l-aktar punti ’l ġewwa tat-tajers, eskluż kwalunkwe parti tat-tajers li tesporġi ’l barra viċin l-art, fuq kull naħa. Meta jkun hemm iktar minn fus ta’ wara wieħed, il-wisa’ li għandha titqies hija dik tal-iktar fus ta’ wara wiesa’. Barra minn hekk, ir-rekwiżiti tal-paragrafi 3.1.2 u 3.1.3 tal-Anness 5 li huma relatati mad-distanza tal-punti ta’ applikazzjoni tal-forzi tat-test mit-truf esterni tar-roti ta’ wara (l-Anness 1, l-entrata 7) iridu jiġu vverifikati u rreġistrati fil-formola tal-komunikazzjoni tal-approvazzjoni tat-tip."
            
         Il-Paragrafu 24.1, jiġi emendat biex jaqra:
   
               "24.1.
            
            
               Jekk il-vettura mressqa għall-approvazzjoni skont dan ir-Regolament tissodisfa r-rekwiżiti tal-paragrafu 2.3 jew tal-paragrafu 2.3.(c) jew tal-paragrafu 25 u tkun ġiet ittestjata bil-kundizzjonijiet stabbiliti fil-paragrafu 2.2, l-approvazzjoni ta’ dak it-tip ta’ vettura għandha tingħata."
            
         Il-Paragrafu 25.3, jiġi emendat biex jaqra:
   
               "25.3.
            
            
               Il-wisa' tal-RUP ma għandha fl-ebda punt teċċedi l-wisa' tal-fus ta' wara mkejla fl-iktar punti 'l barra tar-roti, eskluża l-parti tat-tajers li tesporġi 'l barra viċin l-art, u l-RUP m'għandux ikun iktar minn 100 mm iqsar fuq kull naħa. Meta t-tagħmir jinsab fil-karrozzerija tal-vettura jew huwa inkluż fiha u din stess testendi ’l barra mill-wisa’ tal-fus ta’ wara, ir-rekwiżit li l-wisa’ tal-RUP ma tridx tkun akbar minn dik tal-fus ta’ wara, ma għandux japplika. Madankollu, fil-każ ta’ vetturi tal-kategoriji O1 u O2 fejn it-tajers jesporġu aktar minn nofs il-wisa’ tagħhom ’il barra mill-karrozzerija tal-vettura (eskluż il-parafangi) jew ’il barra mix-xażi (f’każ ta’ vettura li ma jkollhiex karrozzerija), il-wisa’ tal-RUP m'għandiex tkun inqas minn 100 mm imnaqqsa mid-distanza mkejla bejn l-aktar punti ’l ġewwa tat-tajers, eskluż kwalunkwe parti tat-tajers li tesporġi ’l barra viċin l-art, fuq kull naħa. Meta jkun hemm iktar minn fus ta’ wara wieħed, il-wisa’ li għandha titqies hija dik tal-iktar fus ta’ wara wiesa’. Barra minn hekk, ir-rekwiżiti tal-paragrafi 3.1.2 u 3.1.3 tal-Anness 5 li huma relatati mad-distanza tal-punti ta’ applikazzjoni tal-forzi tat-test mit-truf esterni tar-roti ta’ wara (l-Anness 1, l-entrata 7) iridu jiġu vverifikati u rreġistrati fil-formola tal-komunikazzjoni tal-approvazzjoni tat-tip."
            
         Il-Paragrafu 31.3, jiġi emendat biex jaqra:
   
               "31.3.
            
            
               Minn 18-il xahar wara d-dħul fis-seħħ ta’ dan ir-Regolament kif emendat mis-serje ta’ emendi 02, il-Partijiet Kontraenti li japplikaw dan ir-Regolament:
               
                           (a)
                        
                        
                           Jistgħu jiċħdu tip ta' komponent jew ta' unità teknika separata li ma jissodisfax ir-rekwiżiti tal-Parti I ta' dan ir-Regolament kif emendat mis-serje ta' emendi 02;
                        
                     
                           (b)
                        
                        
                           Għandhom jagħtu approvazzjonijiet biss jekk it-tip ta’ komponent jew ta’ unità teknika separata li għandu jiġi approvat jissodisfa r-rekwiżiti tal-Parti I ta’ dan ir-Regolament kif emendat mis-serje ta’ emendi 02;
                        
                     
                           (c)
                        
                        
                           Jistgħu jipprojbixxu l-armar ta' komponent jew ta' unità teknika separata li ma jissodisfax ir-rekwiżiti tal-Parti I u II ta' dan ir-Regolament kif emendat mis-serje ta' emendi 02."
                        
                     
         Il-Paragrafu 31.5, jiġi emendat biex jaqra:
   
               "31.5.
            
            
               Minn 48 xahar wara d-dħul fis-seħħ ta' dan ir-Regolament kif emendat mis-serje ta' emendi 02, il-Partijiet Kontraenti li japplikaw dan ir-Regolament:
               
                           (a)
                        
                        
                           Għandhom jagħtu approvazzjonijiet biss jekk it-tip ta' vettura li għandu jiġi approvat jissodisfa r-rekwiżiti tal-paragrafu 2.3(b) jew tal-paragrafu 2.3(c) jew tal-Parti III ta' dan ir-Regolament kif emendat mis-serje ta' emendi 02;
                        
                     
                           (b)
                        
                        
                           Jistgħu jirrifjutaw approvazzjoni nazzjonali jew reġjonali tat-tip u jistgħu jirrifjutaw l-ewwel reġistrazzjoni nazzjonali jew reġjonali (l-ewwel dħul fis-servizz) ta’ vettura li ma tissodisfax ir-rekwiżiti tal-paragrafu 2.3(b) jew tal-paragrafu 2.3(c) jew tal-Parti III ta’ dan ir-Regolament kif emendat mis-serje ta’ emendi 02;"
                        
                     
         
      Emendi għall-Annessi
   
   L-Anness 3, jiġi emendat biex jaqra:
   ….
   ta’ tip ta’ vettura fir-rigward tal-protezzjoni fuq wara biex ma jgħaddi xejn minn taħt il-vettura (RUP) skont il-paragrafu 2.3(b)/paragrafu 2.3(c)/Parti III (2) tar-Regolament Nru 58.
   ….
   L-Anness 5, il-Paragrafu 3.1.2, jiġi emendat kif ġej:
   
               "3.1.2.
            
            
               Fil-każijiet definiti fil-paragrafi 1.1.1 u 1.1.2 ta' dan l-Anness, forza orizzontali ta' 50 kN jew 25 fil-mija tal-forza ġġenerata mill-massa massima tal-vettura, skont liema minnhom hija l-inqas, għandha tiġi applikata konsekuttivament f'żewġ punti li jinsabu 300 + 25 mm mill-pjani lonġitudinali li huma tanġenzjali għat-truf esterni tar-roti tal-fus ta' wara jew tal-RUPD, jekk teċċedi l-wisa’ tal-fus ta’ wara, u għat-tielet punt li jinsab fil-linja li tgħaqqad dawn iż-żewġ punti, fil-wiċċ vertikali medjan tal-vettura."